b'\n_START_ARTICLE_\n\xc5\xa0apinuva\n_START_SECTION_\nIzkopavanja\n_START_PARAGRAPH_\nOrtak\xc3\xb6y so prepoznali kot prostor starove\xc5\xa1ke \xc5\xa0apinuve  med raziskavami leta 1989. Univerza v Ankari je kmalu dobila dovoljenje Ministrstva za kulturo za za\xc4\x8detek izkopavanj, ki so se za\xc4\x8dela naslednje leto. Najprej je bila izkopana zgradba A in leta 1995 zgradba B. Po letu 2000 sta bila  izkopana \xc5\xa1e ortostat  in  oglje iz 14. stoletja pr. n. \xc5\xa1t. Izkopavanja po letu 1996 je vodil Ayg\xc3\xbcl S\xc3\xbcel. _NEWLINE_V zgradbi A z mogo\xc4\x8dnim zidovjem je bilo  3000 glinastih tablic in fragmentov, shranjenih v treh lo\xc4\x8denih arhivih  na gornjem nadstropju, ki se je med po\xc5\xbearom  podrlo. _NEWLINE_Zgradba B je stala 150 metrov jugovzhodno od zgradbe A. V njej so odkrili skladi\xc5\xa1\xc4\x8de glinastih vr\xc4\x8dev. V tej zgradbi so odkrili tudi ortostat, ki zgleda kot Tudhalijev relief v Yazilkayi.\n_START_SECTION_\nNajdbe\n_START_PARAGRAPH_\nPo\xc5\xbear, ki je uni\xc4\x8dil \xc5\xa0apinuvo, je po\xc5\xa1kodoval  tudi njene arhive. Ve\xc4\x8dina tablic je zdrobljenih in jih je bilo treba pred prevajanjem sestaviti._NEWLINE_Poistovetenje  najdi\xc5\xa1\xc4\x8da s \xc5\xa0apinuvo je takoj popravilo napa\xc4\x8dno razumevanje hetitske geografije. Podatki v arhivih, ki so jih dotlej odkrili v Hatu\xc5\xa1i, so opisovali \xc5\xa0apinuvo kot mesto pod huritskim vplivom, zato so jo zgodovinarji ume\xc5\xa1\xc4\x8dali na ozemlje ju\xc5\xbeno od Hatu\xc5\xa1e, po odkritju pa so jo prestavili na severovzhod._NEWLINE_Tablice iz zgradbe A so pisane v ve\xc4\x8d jezikih: 1500 v hetitskem, 600 v huritskem, ostale pa v hetitsko-huritskem, akadskem in hatskem jeziku. Na njih so tudi dvojezi\xc4\x8dna besedila (hetitsko/hatska in hetitsko/huritska), hetitsko/sumersko/akadski slovarji in odtisi v luvijskih hieroglifih. Med hetitskimi besedili je veliko pisem, med huritskimi pa so ve\xc4\x8dinoma rituali za o\xc4\x8di\xc5\xa1\xc4\x8denje (itkalzi). Ve\xc4\x8d pisem je povezanih s pismi, odkritimi v arhivu Ma\xc5\x9fat H\xc3\xb6y\xc3\xbcka. Pisma so pisana v srednje hetitskem nare\xc4\x8dju.\n_START_SECTION_\nZgodovina\n_START_PARAGRAPH_\n\xc5\xa0apinuva je imela klju\xc4\x8den  strate\xc5\xa1ki polo\xc5\xbeaj med ravninama Alaka in Amasya,  obvladovala cesto Bo\xc4\x9fazk\xc3\xb6y \xe2\x80\x93 Hatu\xc5\xa1a in bila hkrati lahko branljiva. V gornjem delu mesta na zahodnih hribih so \xc5\xa1e vidni sledovi  voja\xc5\xa1kih in verskih zgradb. Bli\xc5\xbenji hribi so bili tudi dragocen vir  pitne vode in lesa._NEWLINE_Hetiti so hkrati \xc4\x8dastili \xc5\xa1apinuvskega in neri\xc5\xa1kega boga groma. V \xc5\xa0apinuvi in Neriku so zaradi oddaljenosti od Hatu\xc5\xa1e sprva govorili predvsem hatski jezik. Trditev dokazujejo zapisi v hatskem jeziku mestnem arhivu in popolna odsotnost palajskega jezika. Tudi ime \xc5\xa0apinuva je hatskega izvora. Prvi del imena \xc5\xa1api pomeni "bog", zato bi se celo ime lahko bralo "Bo\xc5\xbeja de\xc5\xbeela". Mesto so zelo verjetno ustanovili prav Hati._NEWLINE_V 15. stoletju pr. n. \xc5\xa1t. so bili sovra\xc5\xbeniki Hetitov na severni meji kraljestva Kaski. _NEWLINE_Izkopavanja v Ortak\xc3\xb6yu so pokazala, da je bila \xc5\xa0apinuva v nekem obdobju v Srednjem kraljestvu v poznem 15. stoletju pr. n. \xc5\xa1t. hetitska prestolnica ali kraljeva rezidenca, \xc4\x8deprav je ve\xc4\x8dina napisov iz zadnje faze Srednjega kraljestva (okoli 1400-1380 pr. n. \xc5\xa1t.) iz arhiva v Ma\xc5\x9fat H\xc3\xb6y\xc3\xbcku._NEWLINE_Domneva se, da so \xc5\xa0apinuvo v 14. stoletju pr. n. \xc5\xa1t. po\xc5\xbegali Kaski. Hetitski dvor se je umaknil iz mesta, morda v \xc5\xa0amuho (Kayal\xc4\xb1p\xc4\xb1nar). \xc5\xa0apinuve niso nikoli obnovili.'